open-index/open-wikipedia-markdown huggingface dataset:
Гнивань

**Гнивань** () — Украинаның Винница облысындағы қала. Винница ауданының құрамына кіреді (2020 жылға дейін Тывровский ауданының құрамында болған).
2013 жылғы 1 қаңтардағы жағдай бойынша халық саны 12 587 адамды құрады.

## Орналасуы
Винницадан оңтүстікке қарай 20 шақырым жерде Оңтүстік Буг өзенінде орналасқан.

## Ең жақын қалалар және оларға дейінгі қашықтық
Гнивань өз елінде халық саны бойынша 222-ші орында (Украина), облыста 12-ші орында (Винница облысы). Әлемдегі барлық қалалар арасындағы орны: шамамен 22766 орын.

Ең жақын қалалар және оларға дейінгі қашықтық:
Жмеринка (17 км), Винница (18 км), Немиров (38 км), Калиновка (42 км), Шаргород (43 км), Бар (47 км), Липовец (54 км), Хмельник (58 км), Тульчин (60 км), Ильинцы (64 км), Деражня (68 км), Казатин (78 км), Ладыжин (79 км), Погребище (79 км), Могилёв-Подольский (81 км), Отачь (83 км, Молдова), Новоднестровск (86 км), Бердичев (91 км), Фрунзе (93 км, Молдова), Бричаны (94 км, Молдова).

## Тарихы
Гниванның тарихы қаладан солтүстікке қарай 3 шақырым жерде Селище ауылында орналасқан Черленков қамалымен байланысты. 14 ғасырда литвалықтар бұл аумақты басып алып, бекініс салуды ұйғарды, өйткені бұл аймақ шекаралық аймақ болды. 16 ғасырда ағаш қамал тас қамалмен алмастырылды, оның айналасында қоныстар, соның ішінде Витава ауылы пайда болды. (Гниваньның бұрынғы аты).
Елді мекеннің өсуіне 19 ғасырдағы темір жолдың салынуы жақсы әсер етті. Алайда Гнивань қала мәртебесін 1981 жылы ғана алды.

## Өндіріс орындары
Бірінші өнеркәсіптік кәсіпорын 1848 жылы жер иесі Иосиф Ярошинскийдің қант зауыты болды (қирандылары сақталған). 1866-71 жылдары Гнивань арқылы өтетін Киев-Одесса темір жолын салу кезінде Ярошинскийге тиесілі Гнивань гранит карьерін өнеркәсіптік игеру басталды. Қала тез дамып, 19-20 ғасырлар тоғысында болыс орталығына айналды. 1969 жылы Еуропадағы ең ірі Гнивань темір-бетон зауыты іске қосылды.

## Көрнекі орындары
Гнивань қаласы ескі қамалымен қызықты, оның ішінде тек бір жартылай қираған мұнара мен қабырғалардың қалдықтары қалған. Қалада Әулие Иосиф (20 ғ. басы) атындағы католик шіркеуі бар, ол Кеңес Одағы кезінде подшипник зауытының ғимараты қызметін атқарған.

## Бауырлас қалалар
*  Колоньо-аль-Серио (Италия)

## Дереккөздер

Санат:Украина қалалары
Санат:Винница облысы қалалары
Әйелдер арасындағы софтболдан әлем чемпионаты

**Әйелдер арасындағы софтболдан əлем чемпионаты** () — Әлем Бейсбол Софтбол конфедерациямен () ұйымдастырылатын халықаралық жарыс. Чемпионат 1965 жылдан бастап өткізіледі.

## Жеңімпаздары және жүлдегерлері

## Жалпы медальдар саны

## Сыртқы сілтемелер
*WBSC official website

Санат:Софтболдан әлем чемпионаттары
Расул Берекетұлы Жұмалы

**Расул Берекетұлы Жұмалы** (15 ақпан 1971, Алматы) — қазақстандық дипломат, II дәрежелі кеңесші.

## Өмірбаяны
1971 жылы 15 ақпанда Алматыда дүниеге келді.

### Білімі
1992 жылы Қазақ ұлттық университеті шығыстану факультетінің араб тілі кафедрасын тәмамдады.

### Мансабы
* 1992—1996 — Қазақстан Сыртқы істер министрлігі Таяу, Орта Шығыс және Африка басқармасының референті, атташесі, үшінші хатшысы;
* 1996—1998 — Қазақстанның Мысырдағы Елшілігінің үшінші хатшысы, екінші хатшысы;
* 1998—1999 — Қазақстан Сыртқы істер министрлігі Азия, Таяу Шығыс және Африка басқармасының екінші хатшысы, бөлім бастығының міндетін атқарушысы;
* 1999—1999 — Қазақстан Сыртқы істер министрлігі Екіжақты ынтымақтастық департаментінің бөлім бастығы;
* 1999—2000 — Қазақстан Сыртқы істер министрлігі Баспасөз қызметі бөлімінің бастығы;
* 2000—2002 — Қазақстан премьер-министрінің баспасөз-хатшысы – Үкіметтік ақпарат бөлімінің меңгерушісі;
* 2002—2003 — Қазақстан Сыртқы істер министрлігінің Алматы қаласындағы өкілдігінің бөлім бастығы;
* 2003—2004 — Қазақстанның Израильдегі Елшілігінің кеңесшісі;
* 2004—2005 — Қазақстанның Дубай қаласындағы (Біріккен Араб Әмірліктері) Бас консулы;
* 2006—2007 — Қазақстанның Ливиядағы елшісі;
* 2007—2008 — Еуразиялық банкирлер клубының атқарушы директоры;
* 2008 — «Эксклюзив» аналитикалық журналының редакторы;
* 2010—2011 — Қазақ тіліндегі «Япырай» танымдық журналының редакторы;
* 2010—2018 — Сүлеймен Демирель университетінің аға оқытушысы;
* 2019 — «Конфессияаралық және өркениетаралық диалогты дамыту жөніндегі Н.Назарбаев орталығының»  консультанты және Қазақстан президентінің жанындағы Ұлттық қоғамдық сенім кеңесінің мүшесі;
* 2020—2021 — Қазақ ұлттық университеті Шығыстану факультетінің оқытушысы;
* 2022 — Қазақстанның Ливандағы елшісі.
### Жеке өмірі

* Үйленген, 2 баласы бар.
* Араб, ағылшын, орыс және қазақ тілдерін меңгерген.

## Еңбектері
* “Орталық Азияның геосаясаты” монографиясы (2006; )..

## Марапаттары мен атақтары
* II дәрежелі кеңесші..

## Дереккөздер

Санат:Қазақстанның Ливандағы елшілері
Санат:Қазақстанның Ливиядағы елшілері
Санат:Әл-Фараби атындағы Қазақ ұлттық университеті оқытушылары
Санат:Әл-Фараби атындағы Қазақ ұлттық университеті түлектері
Төменгі Бавария

**Төменгі Бавария** (нем. Niederbayern, бав. Niedabayern) — Германиядағы Бавария жерінің шығысындағы жеті әкімшілік округтің (нем. Regierungsbezirk) бірі.

Округтың әкімшілік орталығы Ландсхут қаласында орналасқан.

Төменгі Бавария округі Чехия, Австрия және Баварияның әкімшілік округтері – Жоғарғы Пфальц пен Жоғарғы Бавариямен шектеседі.

## Қалалары
Төменгі Баварияның басты қалалары:
Бад-Грисбах-им-Ротталь, Боденмайс, Деггендорф, Дингольфинг, Кельхайм, Ландау-на-Изаре, Ландсхут, Пассау, Платтлинг, Реген, Штраубинг, Вильсхофен-на-Дунай.

## Халқы
2015 жылғы 31 желтоқсандағы бағалау бойынша Төменгі Бавария әкімшілік округінің халқы 1 212 119 адамды құрайды.

## Оқу орындары
Төменгі Баварияда келесі жоғары оқу орындары бар:

* Деггендорф жоғары техникалық мектебі (1994 жылы құрылған);
* Ландсхут қолданбалы ғылымдар университеті (1978 жылы құрылған);
* Пассау университеті (1978 жылы құрылған, бұған дейін 1823 жылдан бастап философиялық-теологиялық колледж болған).

## Тағы қараңыз
* Бавария
* Жоғарғы Бавария

## Дереккөздер

Санат:Бавария
Санат:Төменгі Бавария
Санат:Германия әкімшілік бөлінісі
Софтболдан Азия чемпионаты

**Софтболдан Азия чемпионаты** () — Азия Софтбол федерациямен () ұйымдастырылатын халықаралық жарыс. Чемпионат 1968 жылдан бастап өткізіледі.

## Жеңімпаздары және жүлдегерлері

## Жалпы медальдар саны

## Сыртқы сілтемелер

* Азия Софтбол конфедерацияның ресми сайты

Санат:Софтболдан Азия чемпионаттары
Ильинцы

**Ильинцы** () — Украинаның Винница облысындағы қала. Винница ауданының құрамында. 2020 жылға дейін ол таратылған Ильинец ауданының әкімшілік орталығы болды.
2013 жылы халық саны 11 366 адамды құрады.

## Географиялық орналасуы
Қала Соб өзенінде (Оңтүстік Бугтың саласы) орналасқан. Қаланың батысында метеорит құлаған жер бар.

## Ең жақын қалалар және оларға дейінгі қашықтық
Қала өз елінде халық саны бойынша 244-ші орында (Украина), облыста 15-ші орында (Винница облысы). Әлемдегі барлық қалалар арасындағы орны: шамамен 24337 орын.

Ең жақын қалалар және оларға дейінгі қашықтық: Липовец (17 км), Немиров (31 км), Гайсин (34 км), Погребище (42 км), Тетиев (44 км), Монастырище (44 км), Ладыжин (46 км), Тульчин (54 км), Винница (56 км), Калиновка (63 км), Христиновка (63 км), Гнивань (64 км), Жашков (66 км), Казатин (73 км), Сквира (76 км), Умань (81 км), Бершадь (85 км), Гайворон (97 км), Бердичев (98 км), Белая Церковь (101 км).

## Тарихы
Елді мекен XVII ғасырдан бері белгілі. 1793 жылы Поляк-Литва Достастығы екінші рет бөлінгеннен кейін Ильинцы Ресей империясының құрамына енді. 1796 жылдан Киев губерниясының Липовец уезінің болыс орталығы болды. 1917 жылы желтоқсанда мұнда Кеңес өкіметі орнады. 1925 жылы Ильинцы қала типті поселке мәртебесін алды.
Ұлы Отан соғысы жылдарында 1941 жылдың 23 шілдесінен 1944 жылдың 13 наурызына дейін ауыл неміс оккупациясында болды, осы уақытта мұнда Украина Коммунистік (большевиктер) партиясының астыртын округтік комитеті жұмыс істеді.

1978 жылы қант зауыты, май зауыты (Гайсин май-ірімшік комбинатының филиалы), Липовец тамақ өнімдері комбинатының тамақ цехы, Винница ағаш өңдеу өндірістік бірлестігінің Гайсин филиалының жиһаз цехы, орман шаруашылығы бөлімі, аудандық ауыл шаруашылығы машиналарын жасау зауыты, тұрмыстық қызмет көрсету комбинаты, совхоз техникум, екі жалпы білім беретін мектеп, музыка мектебі, аурухана, мәдениет үйі, алты кітапхана, тарихи-өлкетану мұражайы болды.

1986 жылы 1 желтоқсанда Ильинцы аудандық маңызы бар қалаға айналды.

## Өндіріс орындары
Өнеркәсіп негізінен тамақ өнеркәсібімен ұсынылған. Қалада Шығыс Еуропадағы ең ірі сүт зауыты Люстдорф, «Винпромтех» ЖШС қант зауыты және «Ильинцыхлеб» коммуналдық кәсіпорны орналасқан. «Ильинцыстройматериалы» ААҚ – кірпіш өндірісі, ағаш өңдеу және жиһаз өндірісі дамыған. Қала маңынан Уренгой-Помары-Ужгород магистральдық газ құбыры өтеді.

## Көрнекі орындары
Ильинцыдың көрікті жерлері негізінен діни ғимараттармен, соның ішінде 1773 жылдан бастап Құдай Анасының ағаштан жасалған шіркеуімен ұсынылған. Сондай-ақ 19 ғасырдың аяғы мен 20 ғасырдың басындағы қала құрылысының үлгілері және су диірменінің қирандылары бар.

## Бауырлас қалалар
*  Влощова (Польша)
*  Единец (Молдова)
*  Смижаны (Словакия)
*  Чугуев (Украина)

## Галерея

Сурет:Іллінці P1790076 Воскресенський собор.jpg|Собор
Сурет:Іллінці, вул. Морозівська 5, Троїцька церква.jpg|Троица шіркеуі
Сурет:Синагога для бідних P1790050 Іллінці.jpg|Синагога
Сурет:Іллінці, Будинок Манова.jpg|Көпес Мановтың үйі
Сурет:Іллінці, вул. Незалежності 41, Будинок школи.jpg|№1 мектеп


## Дереккөздер

Санат:Украина қалалары
Санат:Винница облысы қалалары
Бахтияр Абдрахманұлы Абдрахманов

**Бахтияр Абдрахманұлы Абдрахманов** (1900, Новобогат ауданы Гурьев облысы – 1994, Гурьев) – мұнайшы, Қазақ КСР-нің еңбек сіңірген экономисі.

## Өмірбаян
Бахтияр Абдрахманұлы Абдрахманов 1900 жылы қыркүйекте қазіргі Атырау облысы (бұрынғы Гурьев облысы) Хамит Ерғалиев ауылының маңында (бұрынғы Новобогат ауылында) шаруаның отбасында дүниеге келген. Руы Тама, Жетіру Кіші жүзден тараған. 

Бастауыш білімді орыс-қазақ училищесінде алған.

1917 жылы еңбек жолын «Нобель» компаниясының мұнай кен орындарында көмекші жұмысшы болып бастаған. Бұл тәжірибе оның мамандық таңдауына шешуші рөл атқарды.

1920 жылы Самар және Редут болыстарының атқару комитеттерінің хатшысы, кейін төрағасы болып сайланды.

1927 жылы Доссор мұнай кен орындарының хатшысы және істер басқарушысы қызметін атқарды. Кейіннен терең барлау бұрғылау басқармасының хатшысы, өндіріс пен еңбек жоспарлау бойынша экономист, мұнай кен орындарының жоспарлау бөлімінің бастығы болып жұмыс істеді.

1937 жылы оны «Эмбанефть» мұнай өнеркәсібі басқармасының жоспарлау-экономикалық бөлімінің бастығы етіп, Искіне ауылына ауыстырды.

1938 жылы маусымда Искіне мұнай кен орнында Доссор аудандық НКВД тарапынан тыңшылық айыбы бойынша қамауға алынды. 1939 жылы сәуірде ақталып, өз қызметіне қайта оралды.

1940 жылы Мәскеуде мұнай өнеркәсібінің жетекші жоспарлау қызметкерлеріне арналған арнайы курстарда оқыды.

1941 жылы Ұлы Отан соғысы басталғанда, Бахтияр Абдрахманов Искіне ауылынан Гурьев қаласына көшіріліп, «Эмбанефть» бірлестігінің жоспарлау-экономикалық бөлімінің бастығы болып тағайындалды. Бұл қызметте 1962 жылы зейнетке шыққанға дейін жұмыс істеді.

## Еңбек жолдары
Бахтияр Абдрахманұлы Қазақстанның мұнай өнеркәсібін дамытуға елеулі үлес қосты. Ол мұнай өндіруді жоспарлау мен экономикалық ұйымдастыруға белсенді араласып, жоғары өндірістік нәтижелерге қол жеткізді. Соғыс жылдары елді жанар-жағармаймен қамтамасыз етуге атсалысып, Қошқар, Комсомол, Жолдыбай және Тентексор кен орындарын іске қосуға үлес қосты. Сонымен қатар, Комсомол – Мақат, Қошқар – Сағыз мұнай құбырлары мен Гурьев мұнай өңдеу зауыты салынды.

## Марапаттары мен атақтары
Ерен еңбегі үшін Абдрахманов келесі мемлекеттік наградалармен марапатталды:
* «КСРО Наркомнефтьтің социалистік жарыстың үздігі» белгісі (1943);
* «Ерен еңбегі үшін» медалі (1945);
* Еңбек Қызыл Ту ордені (1952);
* Ленин ордені (1954);
* «Құрмет белгісі» ордені (1959);
* Қазақ КСР Жоғарғы Кеңесінің Құрмет грамоталары.
1966 жылы оған «Қазақ КСР-нің еңбек сіңірген экономисі» атағы берілді.

## Отбасы
Әкесі Толеміс – мал шаруашылығымен айналысқан, орыс және араб тілдерін білген. Ол 1950 жылы Гурьевте қайтыс болды. Анасы 1937 жылы өмірден өтті.

Жұбайы Кенжетай (1907–1989) 1948 жылы «Батыр ана» орденімен марапатталған. Ерлі-зайыптылар 10 бала тәрбиеледі: қыздары – Гүлжамал, Мүхлиса, Сабира, Шолы, Зли, Орынша; ұлдары – Карл, Мұрат, Мұхит, Зинон.

## Әдебиет
* Монастырская Любовь. Абдрахмановтар-мұнайшылар әулеті. – Алматы, 2015. «Қазақ мұнайының ардақтылары». Өмірбаяндық серия. ISBN 978-9965-816-73-4

Санат:Қазақстан мұнайшылары
Linux дистрибутиві

**Linux дистрибутиві** — бұл Linux операциялық жүйесінің компоненттерінен (ядро, GNU жобасының кітапханалары мен утилиталары, орнату бағдарламасы, басқа да утилиталар мен бағдарламалар) құралған, дистрибутивтік пакетке жинақталған толыққанды жүйе; Linux жүйелерін таратудың негізгі формасы.

Linux дистрибутивтерінің әртүрлілігі көптеген компоненттер мен олардың үйлесімді нұсқаларын таңдауға және серверлік, жұмыс үстелі, желілік және кіріктірілген жабдықтардың әртүрлі ерекшеліктеріне байланысты. Мысалы, серверлік дистрибутивтерге әртүрлі серверлік бағдарламалық жасақтамалар (веб-серверлер, дерекқор басқару жүйелері), ал жұмыс үстелі дистрибутивтеріне жұмыс үстелі ортасы, кеңселік пакеттер, мультимедиа ойнатқыштары кіреді. Аз ресурстармен жұмыс істейтін жабдықтар үшін musl, Busybox, uClibc немесе dietlibs сияқты GNU утилиталарының жеңіл нұсқалары пайдаланылады.

2020-жылдарға қарай Linux-тың алты жүзден астам дистрибутиві бар; олардың жартысынан көбі әзірлеушілердің тұрақты жаңартулары арқылы қолдау көрсетіліп, жаңартылып тұрады.

Платформалық жазылым арқылы таратылатын дистрибутивтер бар, олардың ішіндегі ең танымалдары — Red Hat Enterprise Linux, SUSE Linux Enterprise Server, Oracle Linux. Коммерциялық әзірлеушілер сонымен қатар соңғы пайдаланушылар арасында кең тараған тегін дистрибутивтерді де таратады, мысалы, Fedora (Red Hat), OpenSUSE, Ubuntu (Canonical). Сондай-ақ, жұмыс үстелі жүйелерін пайдаланушылар арасында еріктілер күшімен жасалған дистрибутивтер кеңінен танымал — Debian, Slackware, Gentoo, ArchLinux, Linux Mint. Желілік жабдықтарға арналған танымал дистрибутивтердің қатарына Cumulus Linux, RouterOS жатады.

## Тарихы
Linux операциялық жүйесінің ең ерте дистрибутивтерінің қатарына мыналар кіреді:

* **Boot-root** – екі дискетада таратылған, жүйені іске қосуға жеткілікті ядро және минималды утилиталар жиынтығынан тұрған.
* **MCC Interim Linux** – 1992 жылдың ақпан айында Манчестер университетінің FTP-серверінде жалпыға қолжетімді етіп жарияланған.
* **TAMU** – шамамен сол уақытта Texas A&M университетінде жасалған.
* **SLS (Softlanding Linux System)**.
* **Yggdrasil Linux/GNU/X** – компакт-дискілерде таратылған алғашқы дистрибутив.

SLS іс жүзінде қолдау көрсетілмегендіктен, 1993 жылы Патрик Фолькердинг SLS негізінде **Slackware** дистрибутивін шығарды. Бұл дистрибутив 2020 жылдары да бар және дамып келе жатқан ең көне Linux дистрибутиві болып табылады.

Linux дистрибутивтері пайдаланушылар үшін IBM PC архитектурасындағы DOS және Microsoft Windows операциялық жүйелеріне, Apple Macintosh компьютерлеріндегі Mac OS-ке, сондай-ақ меншікті Unix нұсқаларына балама болды. Linux жүйесін бастаушы пайдаланушылардың көбісі Unix жүйелеріне таныс болған және оларды Linux-тың Unix-пен үйлесімділігі, тұрақтылығы, төмен (немесе тегін) құны, сондай-ақ бастапқы кодқа қолжетімділік тартымды етті.

Санат:Linux
Швабия

**Швабия** (нем. Schwaben, бав. Schwobm) — Германиядағы Бавария жерінің жеті әкімшілік округінің (нем. Regierungsbezirk) бірі.

Баварияның оңтүстік-батыс бөлігінде орналасқан және Австриямен, Швейцариямен, Баден-Вюртемберг жерімен, сондай-ақ Баварияның әкімшілік округтері Орталық Франкония мен Жоғарғы Бавариямен шектеседі.

## Географиясы
Швабия — Германияның оңтүстік-батысындағы Баден-Вюртемберг және Бавария жерлерінде орналасқан аймақ, мұнда швабтар — шваб диалектісінде сөйлейтін немістер тұрады. Бұл аймақтың нақты шекарасы жоқ, сондықтан әркім оны өз бетінше түсіндіреді. Кейбіреулер Швабияны тек Германия аумағымен шектесе, басқалары оған Франция мен Швейцариядағы неміс тілді аймақтарды қосады. Швабтар тек Швабияда ғана емес, сондай-ақ Швейцарияның солтүстігінде, Францияның солтүстік-шығысында (Эльзас аймағында) және Дунай өзенінің бойындағы елдерде — Сербия, Словения, оңтүстік Венгрия мен Румынияда да кездеседі. Франция мен Швейцарияда «швабтар» сөзі көбінесе жалпы немістерді білдіру үшін қолданылады.

## Халқы
2015 жылғы 31 желтоқсандағы дерек бойынша, Швабия әкімшілік округінің халқы 1 846 020 адамды құрайды.

## Дереккөздер

## Сыртқы сілтемелер
* Ресми сайт

Санат:Бавария
Санат:Германия әкімшілік бөлінісі
Пау Кубарси

**Пау Кубарси Паредес** (; 22 қаңтар 2007, Бескано, Испания) — испан футболшысы, «Барселона» клубының қорғаушысы.

## Жеке өмірі
Пау Кубарси Паредес Каталонияның Жирона провинциясындағы Бескано қаласынан шыққан.

Кубарси каталан тілінде сөйлейді. 2024 жылы Олимпиада ойындарында Испания құрамасының сапында ойнаған кезде, ол сұхбаттарға сирек қатысатынын айтты, себебі испан тілінде еркін сөйлей алмайды. Ол тек Каталонияда тұрып, өмір бойы ана тілін ғана қолданған.

## Мансабы
### Клубтық мансабы
Кубарси өз мансабын Жирона клубында бастады, ал 2018 жылы Барселонаға ауысады. 

2023 жылдың сәуірінде Кубарси бас бапкер Хавидің шақыртуымен алғаш рет негізгі құраммен жаттығу өткізді. 8 шілдеде, ол клубпен алғашқы кәсіби келісімшартқа қол қойды. 2023–24 маусымының алдында Барселонаның құрама тізіміне енгізілді.

2024 жылдың 18 қаңтарында Кубарси Унионистас де Саламанка клубына қарсы Испания кубогы ойынында негізгі командада дебют жасады. 

2024 жылы 12 наурызда Кубарси Чемпиондар Лигасының 1/8 финалының екінші ойынында Наполиге қарсы алаңға шығып, турнирдің плей-офф кезеңінде 17 жас 50 күнде дебют жасаған ең жас ойыншы атанды. Осылайша, ол Баварияның бұрынғы қорғаушысы Давид Алабаның 17 жас 258 күндегі рекордын жаңартты.

2024 жылдың 10 сәуірінде Кубарси 17 жас 79 күнінде Чемпиондар Лигасының ширек финалында негізгі құрамда шыққан ең жас қорғаушы атанып, ЦСКА Мәскеу ойыншысы Георгий Щенниковтың рекордын жаңартты.

2024 жылы 9 мамырда Барселона Кубарсимен келісімшартты 2027 жылдың 30 маусымына дейін ұзартқанын жариялады.

### Ұлттық құрама сапында
Кубарси Испанияның 15 жасқа дейінгі және 17 жасқа дейінгі құрамаларының сапында өнер көрсетті.[16] 2024 жылдың наурыз айында оны бас бапкер Луис де ла Фуэнте алғаш рет Испанияның негізгі құрамасына шақырып, Колумбиямен өткен жолдастық матчта дебют жасады (0:1 есебімен жеңіліс). Ол 83-минутта Эмерик Ляпорттың орнына алаңға шығып, Испания құрамында ойнаған ең жас қорғаушы атанды. 

2024 жылы 27 мамырда Кубарси УЕФА Еуро-2024 турниріне арналған 29 ойыншыдан тұратын алдын ала құрамға енді. Алайда, 7 маусымда турнир басталар алдында ол құрамға еңгізілмеді.

## Жетістіктері

### Командалық
«Барселона»
* Испания чемпионы: 2024/25
* Испания кубогы: 2024/25
* Испания суперкубогы: 2025

### Ұлттық құрама
«Испания U23»
* Олимпиада ойындарының күміс жүлдегері: 2024

## Дереккөздер

Санат:Испания футболшылары
Санат:Барселона ФК ойыншылары
Galaxian

**Galaxian** — Namco компаниясы шығарған аркадалық видео ойын. Жапонияда 1979 жылдың 15 қыркүйегінде шықты. Солтүстік Америка нарығына сол жылдың қараша айында таныстырылды.

Бұл бәсекелес Taito компаниясының Space Invaders атты өте сәтті болған ойынына жауабы ретінде шыққан. Жаңа ойынның басты дизайнері Кадзунори Савано болды. Оның жұмысы арқасында көптүсті спрайттарды пайдаланған алғашқы ойындардың бірі пайда болды.

Ойнаушы экранның астында орналасқан ғарыш кемесін басқара отырып, үстінен төніп жатқан жау флотилиясын жоюы керек. Бір атысы нысанаға тигенде немесе экраннан шығып кеткенде ғана ойнаушы тағы бір атыс жасай алады. Жау кемелері аз-аздап астыға жылжиды және оқта-текте ойнаушыға қарсы бомба жаудырады. Екі көсем кеменің саптан шығуға мүмкіндігі бар, әрқайсысы жанындағы бір-екі кемесімен ойнаушы жаққа ұша алады және оған тиюге тырысады, кейін орнына оралады. Экрандағы бір флотилия жойылғанда, жаңадан тағы біреуі пайда болады, оның кемелері бұрынғысынан жылдамырақ болады. Неғұрлым көп жау кемесі атқаны үшін ұпай саны да көбірек беріледі. Ұпайлар ең жоғарыда көрсетіледі.

2021 жылы британдық The Guardian газеті бұл ойынды 1970 жылдардың ең керемет видео ойыны деп бағалады.

Ойынның бірнеше ресми жалғасы болған.

## Дереккөздер

## Сілтемелер
* Galaxian ойыны туралы
Калиновка (қала, Винница обл.)

**Калиновка** () — Украинаның Винница облысындағы қала. Хмельник ауданының құрамында. 2020 жылға дейін қала таратылған Калиновский ауданының әкімшілік орталығы болды.
Қала 10,00 км² аумақты алып жатыр, халқы 19 848 адамды құрайды.

## Орналасуы
Подольск үстіртінің жазығында, Оңтүстік Бугтың бір саласы Жерд шағын өзенінің жағасында, облыс орталығынан солтүстікке қарай 24 км жерде орналасқан.

## Ең жақын қалалар және оларға дейінгі қашықтық
Қала өз елінде халық саны бойынша 144-ші орында (Украина), облыста 8-ші орында (Винница облысы).

Ең жақын қалалар және оларға дейінгі қашықтық:
Винница (24 км), Казатин (37 км), Гнивань (42 км), Хмельник (43 км), Липовец (46 км), Бердичев (49 км), Погребище (52 км), Жмеринка (55 км), Немиров (58 км), Ильинцы (63 км), Андрушевка (72 км), Чуднов (72 км), Бар (74 км), Шаргород (85 км), Житомир (90 км), Тульчин (90 км), Гайсин (95 км), Ладыжин (99 км), Коростышев (103 км), Барановка (111 км).

## Тарихы
Калиновка XVIII ғасырдың бірінші жартысында құрылған. Тарихи деректерде бұл атау жергілікті жерлерді басып алып, шаруаларды құлдыққа айналдырған поляк магнаты Калиновскийдің тегінен шыққанын көрсетеді.

1796 жылдан - Подольск губерниясының Винница округінің құрамына кіреді. 1905-1907 жылдардағы революциялық оқиғалар кезінде Калиновка тұрғындары көрші ауылдардың шаруаларымен бірге жер иесі Ольшевскийдің мүлкіне ереуілге шықты. 
1918 жылы қаңтарда Кеңестер билігі жарияланды. Қаңтар айының соңында өткен ауылдық жиналыста Калинов болысының ауылдарының тұрғындары бейбітшілік пен жер туралы декреттерді және Украина Орталық Атқару Комитетінің Украина Кеңес үкіметін құру туралы манифестін бекітті.
1923 жылы Калиновский ауданы құрылып, оның әкімшілік орталығы Калиновка болды.
1938 жылы 22 қазанда Калиновка елді мекені қала типіндегі елді мекенге жатқызылды.
1941 жылы 22 тамызда Калиновканы фашистік әскерлер басып алды. Ауылдың орталығында фашистер Дзержинский көшесіне гетто, шетінде әскери тұтқындар лагерін орнатты.
Калиновканы 1944 жылы 14 наурызда 74-ші атқыштар корпусының бөлімдері азат етті.
1979 жылдың қарашасында қала типіндегі елді мекен Калиновка аудандық бағынышты қала болды.

## Өндіріс орындары
Қаланың негізгі өнеркәсіптік кәсіпорындары: «Солодка Хата» ЖШС (торттар, кондитер өнімдері және т.б.), «Калиновский машина жасау зауыты» ЖАҚ (қада төсеуге арналған жабдықтар, сүтті кептіруге арналған жабдықтар), «Виннифрут» ААҚ (шырындар), «Агромаш» ААҚ (құбырлар, тырмалар, құрама агрегаттар), ЖАО Калина (тігін бұйымдары), Бірінші ұлттық сабын компаниясы (сабын), Калинов сүт зауыты (сүт, ірімшік, май).

## Бауырлас қалалар
*  Сент-Мену (Франция)

## Галерея

Сурет:Протестантська церква Калинівка Вінницька область.JPG|Әулие Параскева шіркеуі
Сурет:Kalynivka Avanhard Stadium 1.jpg|«Авангард» стадионы
Сурет:Церква пророка Іллі, смт Калинівка.jpg|Илья пайғамбардың шіркеуі
Сурет:Пам’ятник партизанам в Калинівці PIC 0804.JPG|Партизандарға арналған ескерткіш
Сурет:Kalynivka mashzavod 2.jpg|Калиновка машина жасау зауыты


## Дереккөздер

Санат:Украина қалалары
Санат:Винница облысы қалалары
Ян-Кристиан Дрезен

**Ян-Кристиан Дрезен** (; 4 қыркүйек 1967) — неміс футбол әкімшісі, қазіргі уақытта Бавария Мюнхен клубының бас директоры.

## Маңсабы
1995 жылы Ян-Кристиан Дрезен Bayerische Vereinsbank банкінде кеңесші болып жұмыс істей бастады. 2006 жылы HypoVereinsbank-та жеке клиенттер және жеке банкинг жөніндегі директорлар кеңесінің мүшесі болды.

HVB-ны италиялық ірі UniCredit банкі сатып алғаннан кейін, Дрезен атқарушы комитетке тағайындалғаннан бірнеше апта өткен соң қызметінен кетті. 2008 жылы ол швейцариялық UBS банкінің Германиядағы филиалының төрағасы болып тағайындалды және Wealth Management, Investment Banking және Global Asset Management бөлімдеріне жауапты болды.

Кейін ол BayernLB банкінде жұмыс істеді. 2013 жылдың ақпанында Дрезен Германияның Бундеслига клубы Бавария Мюнхеннің қаржы директоры болып тағайындалды, бұл қызметте ол Карл Хопфнерді алмастырды. Ол клуб тарихындағы ең табысты қаржылық онжылдықтың маңызды тұлғаларының бірі ретінде танылды. Бір жылдан кейін клуб басқармасының төраға орынбасары атанды. 2016 жылдың тамызында Дрезен Лига қауымдастығының (Ligaverband) басқарма мүшесі ретінде клубты өкілдік ете бастады.

Ол 2022–23 жылғы Бундеслига маусымы аяқталғаннан кейін Оливер Канның орнына Бавария Мюнхен клубының бас директоры болып тағайындалды. 2023 жылдың қыркүйегінде Еуропалық клубтар қауымдастығының (ECA) 2027 жылға дейінгі вице-төрағасы болып сайланды.

## Жеке өмірі
Дрезен үйленген, екі ұлы бар. Ол Германияның Бавария Мюнхен клубының жанкүйері.

## Дереккөздер

## Сілтемелер
*Der Mann der Zahlen verabschiedet sich bemerkenswert
*Als „Herr der Zahlen“ wurde Dreesen zu Bayerns unbeschriebenem Helden
Скотт Бессант

**Скотт Кеннет Гомер Бессант** (; тамыз 1962 жыл, Конуэй, Оңтүстік Каролина) — америкалық инвестор және хедж-фондшы, 2025 жылғы қаңтардан бергі АҚШ Қаржы министрі. Джордж Сорос негіздеген Soros Fund Management серіктесі болған ол — Key Square Group атты жаһандық макро инвесторлық фирманың негіздеушісі.

Дональд Трамптың 2024 АҚШ президент сайлауындағы кампаниясының ірі доноры, экономикалық кеңесшісі мен фандрайзері болған Бессантты Трамп кейін 2024 жылғы қарашада АҚШ Қаржы министрі лауазымына ұсынды. 2025 жылғы 27 қаңтарда оны АҚШ Сенаты 68–29 дауыс қатынасымен бұл лауазымға қабылдады да, өкілеттігін ол 28 қаңтарда бастады.

Өкілеттігін бастаған сәтте Бессант гей екенін ашық айтқан АҚШ Кабинеті тарихындағы екінші адам (Пит Буттиджичтен кейінгі) және АҚШ тарихындағы ең жоғарғы лауазымды ЛГБТ+ өкілі болды.

## Ерте жылдары және білімі
Скотт Бессант Конуэй, Оңтүстік Каролинада дүниеге келген. Әкесі — кіші Гомер Гастон Бессант, анасы — Барбара Маклеод. 1984 жылы ол Йель универистетіндегі оқуын бітірді.

## Кәсіпкерлік мансабы
1991 жылы Бессант Джордж Соростың Soros Fund Management (SFM) мүшесі болды да, 1990 жылдары оның серіктесі еді. 2000 жылғы отставкасынан кейін Бессант 1 миллиард долларлық хедж-фонд құрды. 2005 жылы хедж-фонд жабылды.

2011 жылы Бессант SFM-ге Инвестициялар жөніндегі бас директор ретінде қайта келді. Ол бұл лауазымда 2015 жылға дейін бола тұрды да, кейін өзінің Key Square Group атты фирмасын ашпақ болды.

2006 жылдан 2011 жылға дейін Бессант Йель университетінде экономика тарихын оқытты. Ол, оған қоса, филантроп, балалар ауруханалары мен Оңтүстік Каролинадағы тарихи ғимараттарға жәрдем береді.

Бессант 2015 жылы Key Square Group негізін қалады.

## Саяси фандрайзинг
2000 жылы Бессант АҚШ вице-президенті демократ Аль Гордың 2000 жылғы президенттік кампаниясы үшін Ист-Хемптон, Нью-Йорктегі үйінде фандрайзинг жасады. 2016 жылы Бессант республикашыл Дональд Трамптың 2017 жылғы инаугурациясына 1 миллион доллар бөлді.

2024 жылы Бессант Дональд Трамптың сол жылғы кампаниясы үшін бірнеше файндрайзер өткізді. 2024 жылғы шілдеде Бессант Трамптың экономикалық кеңесшісі болды.

## АҚШ Қаржы министрі
### Ұсынылуы
2024 АҚШ президент сайлауындағы жеңісінен кейін Трамп 22 қарашада Бессантты АҚШ Қаржы министрі лауазымына ұсынды.

2025 жылғы 16 қаңтарда Бессант АҚШ Сенаты алдында алған шықты. Тыңдаулар кезінде Бессант Трамптың кедендік салық жайлы ұсыныстарын қолдады, Ресей мен Қытайға қарсы экономикалық қысымды көбейтуді жақтады. Сенаттың Қаржы комитеті 21 қаңтарда Бессанттың кандидатурасына дауыс берді де, 16–11 дауыс қатынасын алған Бессант лауазымға қабылданды. Өкілеттігін Бессант 28 қаңтарда бастады.

## Өз өмірі
Бессант Чарлстон, Оңтүстік Каролинада тұрады. Бессант пен заңгер күйеуі Джон Фриманның 2 баласы бар.

## Дереккөздер

Санат:АҚШ кәсіпкерлері
Санат:Йель университеті түлектері
Санат:АҚШ қаржы министрлері
Санат:Дональд Трамптың екінші кабинеті
Сербиядағы жалпы ереуіл (2025)

**Сербиядағы жалпы ереуіл** (серб. *Генерални штрајк, Generalni štrajk*) — 2025 жылы Сербияда өткен наразылық акциясы және ел аумағында жалпы ереуіл ұйымдастыруға жасалған әрекет.

## Тарихы
Сербиядағы жалпы ереуіл 2025 жылдың 24 қаңтарында басталып, 2024 жылы студенттік бастамалармен ұйымдастырылған наразылық қозғалыстарының жалғасы болды. Алғашқы жалпы ереуілге негізінен студенттер қатысқанымен, кейіннен оны Сербияның қоғамдық, коммерциялық және мемлекеттік ұйымдарының кең ауқымды өкілдері қолдады.

## Барысы
**24 қаңтар:** Мыңдаған студент пен мектеп оқушылары Белград көшелеріне қайтадан шығып, 2024 жылдың қарашасында Нови-Сад вокзалының төбесінің опырылғандарды айыптады. Ереуілшілер кінәлілерді саяси және қылмыстық жауапкершілікке шақырды. AFP агенттігінің хабарлауынша, наразылық білдірушілер «Жалпы ереуіл», «Өзгеріс бізбен бірге болады», «Жүйе сізге өтірік айтады» және басқа да ұрандар жазылған баннерлер ұстап көшеге шыққан. 24 қаңтарда Сербия астанасындағы дүкендер мен дәмханалар жабылып «жалпы ереуілге» қосылды. Мұғалімдер наразылықты қолдап, ата-аналар балаларын үйде қалдырғандықтан, мектептерде сабақ тоқтады. Театрлар мен кинотеатрлар да жабылды.

**27 қаңтар:** Сербиядағы студенттер фермерлердің қолдауымен Белградтағы ірі көлік торабын бір күнге жауып, ел президенті Александр Вучичке қысым көрсетуін жалғастырды.

**28 қаңтар:** Сербияның премьер-министрі Милош Вучевич елде жалғасып жатқан наразылықтардың арасында қызметінен кететінін мәлімдеді. Вучевич 28 қаңтарда Белградта өткізген баспасөз мәслихатында: «Нови-Садтағы оқиғалардан кейін мен отставкаға кету туралы түбегейлі шешім қабылдадым. Бүгін таңертең президентпен ұзақ әңгімелестім, ол менің шешімімді қабылдады» - деді. Вучевич сондай-ақ, бұл шешімді ол өткен күндері наразылықтар барысында бір студенттің жарақат алуынан кейін қабылдағанын мәлімдеді.

## Реакция
: :
Сербиядағы жалпыұлттық ереуіл кең ауқымды қолдауға ие болды. Оны түрлі қоғамдық және кәсіби ұйымдар, бұқаралық ақпарат құралдары, кәсіподақтар мен танымал қоғамдық тұлғалар қолдады.

### Халықаралық реакция
: :
Ресей СІМ өкілі Мария Захарова «Сербиядағы жағдай Батыстың бұл елдегі тұрақсыздықты күшейту жоспарының бір бөлігі» деген пікірін білдірді.

: :
АҚШ-тың бұрынғы ұлттық барлау директорының міндетін атқарушы, дипломат Ричард Греннел заң үстемдігін бұзатындарды қолдамайтынын мәлімдеді. Оның айтуынша, «егер заң немесе көшбасшы ұнамаса, оны өзгертуге ұмтылу қажет, бірақ қандай да бір жағдайда күш қолдануға жол беруге болмайды».

## Дереккөздер

Санат:2025 жылдағы Сербия
Санат:Жалпы ереуілдер
Санат:Сербия саясаты
Санат:Сербиядағы наразылық акциялары
Магдебург

**Магдебург** (нем. Magdeburg, IPA: [ˈmakdəbʊrk], төм. нем. Meideborg [ˈmaˑɪdebɔɐx], Madeborg, жоғ. луж. Dźěwin, төм. луж. Źěwin, чех. **Девин**) — Германиядағы қала, Саксония-Анхальт жерінің астанасы.

Елді мекен Эльбаның үш тармағында және Орта Эльбада, Магдебург жазығының шығыс шетінде орналасқан. Бұл – ірі неміс көлік торабы, арқылы Мәскеу — Варшава — Берлин — Ганновер — Рур — Париж транс-еуропалық теміржол магистралі өтеді, сондай-ақ Галле — Лейпциг, Вольфсбург, Виттенберг — Висмар, Дессау-Рослау, Вернигероде бағыттарындағы теміржол жолдары бар.

## Тарихы
thumb|Магдебург 40 әкімшілік ауданға бөлінген.
Бұл елді мекен алғаш рет Магадобург (Magadoburg) атауымен капитулярийде аталып өтеді және 805 жылдан бастап сауда пункті ретінде белгілі. Ұлы Карлдың жарлығымен ол сауда жеңілдіктерін алған. Географиялық орналасуының арқасында бұл елді мекен германдықтар мен полаб славяндарының қоныстану шекарасында маңызды сауда және әскери мәнге ие болды.

### XIX ғасыр
1806 жылғы соғыс кезінде, қарашаның басында, француз генералы Неяның корпусы екі рет бекіністі шабуылдауға тырысты, бірақ сәтсіздікке ұшырады. Алайда, 10 қарашада бекініс берілді.

1813 жылы француздар басып алған Магдебург алдымен пруссиялық, кейіннен орыс әскерлерінің қоршауында болды. Бітім жасалған кезде қоршау алынып тасталды.

1814 жылы қала қайтадан қоршауға алынды, бірақ француздар оны тек мамыр айында, Париждің алынғаны туралы хабар алғаннан кейін ғана тастап шықты.

### XX ғасыр
XX ғасырдың басында Магдебург Пруссияның Саксония провинциясының астанасы және бірінші дәрежелі бекініс болды. Қалада шамамен 210 000 тұрғын өмір сүрді.

### XXI ғасыр
2024 жылғы 20 желтоқсанда Магдебургтегі Рождестволық жәрмеңкеде жаппай адамдардың қатарына жоғары жылдамдықпен көлік кіріп кетті. Сол сәтте жәрмеңкеде балалармен бірге көптеген отбасылар болған. Нәтижесінде кемінде 5 адам қаза тауып, 200-ден астам адам жарақат алды.

## Көрікті жерлері
* Магдебург шіркеуі 
* Магдебургтегі Рождестволық жәрмеңке
* Ескі базар алаңы
* Магдебург жауынгері
* Магдебургтың жасыл қамалы
* Ескі ратуша
* Лука мұнарасы
* Эльба өзенінің бойындағы Мыңжылдық мұнара
* Ротехорн қалалық саябағы
* Хассельбах алаңы
* Жұлдызды көпір
* Магдебург ауыр машина жасау комбинаты

## Тағы қараңыз
* Магдебургтегі көлік шабуылы (2024)

## Дереккөздер

Санат:Германия қалалары
Санат:Саксония-Анхальт аудандары
Санат:Саксония-Анхальт елді мекендері
Нарым қалашығы

**Нарым қалашығы**, кейде **Назым қалашығы** (орыс. *Нарымский городок, Назымский городок*) — Түмен (Сібір) хандығының құрамындағы ортағасырлық қала. Қазіргі Ресей Федерациясы, Түмен облысында орналасқан.

## Тарихы

Қалашықтың қалдықтарын 1888 жылы С.К. Патканов тапқан.

## Әдебиет

* *Матвеев А.В., Татауров С.Ф.* Сибирское ханство: военно-политические аспекты истории. Казань: Фэн АН РТ, 2012. 260 с.
* Тюменское и Сибирское ханства / под ред. Д. Н. Маслюженко, А. Г. Ситдикова, Р. Р. Хайрутдинова. — Казань: Издательство Казанского университета, 2018. — 560 с. — ISBN 978-5-00130-021-2

Санат:Сібір хандығы
Санат:Сібір тарихы
Санат:Түмен облысы
Клиний

**Клиний** (ежелгі грекше: Κλεινίας; шамамен б.з.д. 480-475 жылдар аралығында дүниеге келген — б.з.д. 447 жылы Беотиядағы Коронея түбінде қаза тапқан) — афиналық ақсүйек, атақты Алкивиадтың әкесі, Аксиохтың ағасы және Алкмеонидтер әулетінің мүшесі болған афиналық азамат. Ол Саламин әулетіне жататын, Афинаның ең ықпалды және бай ақсүйек отбасыларының бірі болды. Ол Алкивиад Жасы Үлкеннің ұлы, тағы бір Клинийдің немересі немесе жиені болды.  Плутарх оның тегін Теламондық Аякстың ұлы Еврисактан бастау алатынын жазады. Клиний б.з.д. 447 жылы Коронея шайқасында қаза тапқан. Клиний Алкмеонидтер әулетінен шыққан Диномахаға үйленді, ол Гиппократтың ұлы Мегаклдың қызы және Периклдің қайын сіңлісі (ол саясаткердің бірінші әйелінің туған қарындасы) болды. Осы некеде екі ұл дүниеге келді — Алкивиад (бұл есімнің ең атақты иесі) және тағы бір Клиний.

Оның атымен Афин империясында алым-салық жинау жүйесін қатаңдатуға бағытталған Клиний Қаулысы байланыстырылады. Егер бұл жазба Клинийге, Алкивиадтың әкесіне тиесілі болса, онда ол б.з.д. 440-жылдардың басында, дәлірек айтқанда, 447 жылы жасалған болуы мүмкін, себебі ол сол жылы Коронея шайқасында қайтыс болды. Дегенмен, кейінгі зерттеушілер Клиний Қаулысы б.з.д. 420-жылдары, Афина қаржылық қиындықтарға тап болған кезде қабылданған деген пікірді ұстанады. Сондықтан оның дәл осы Клинийге тиесілі екендігіне нақты сенімді болу қиын.

## Дереккөздер

Санат:Ежелгі Афиналықтар
Көк барқыт

**Көк барқыт** — Дэвид Линчтің атақты кинокартинасы. Фильм 1951 жылы шыққан танымал әннің атымен аталды. Фильмнің өзі көрерменге 1986 жылы жол тартты.

Сценариін өзі жазған және өзі түсірген бұл фильм Линч карьерасындағы адғашқы жетістіктерінің бірі болды. Ол үздік сценарий үшін Алтын глобусқа және үздік режиссура үшін Оскар сыйлығына номинацияға түскен. Американың киносыншылары атынан үздік режиссура мен үздік фильм үшін сыйлығын алған.

Бастапқыда сыншылар фильмге тамаша пікірлер білдірмеді, алайда кейін ол культтік туынды болып танылды.

## Дереккөздер
Мәнерлеп сырғанаудан Еуропа чемпионаты

150px|right|thumb|ИСУ логотипі
**Мәнерлеп сырғанаудан әлем чемпионаты** — Халықаралық конькишілер одағымен (ISU) ұйымдастырылатын жыл сайынғы мәнерлеп сырғанаудан жарыс.

## Жеңімпаздары және жүлдегерлері
### Ерлер

### Әйелдер

### Мұз үстіндегі би

## Чемпионаттар тізімі
} Нацистік Германия
|-
|1937
| 36
|Прага
|
|-
|1938
| 37
|Санкт-Мориц
|
|-
|1939
| 38
|Давос
|
|-
|1947
| 39
|Давос
|
|-
|1948
| 40
|Прага
|
|-
|1949
| 41
|Милан
|
|-
|1950
| 42
|Осло
|
|-
|1951
| 43
|Цюрих
|
|-
|1952
| 44
|Вена
|
|-
|1953
| 45
|Дортмунд
|
|-
|1954
| 46
|Больцано
|
|-
|1955
| 47
|Будапешт
|
|-
|1956
| 48
|Париж
|
|-
|1957
| 49
|Вена
|
|-
|1958
| 50
|Братислава
|
|-
|1959
| 51
|Давос
|
|-
|1960
| 52
|Гармих-Патеркирхен
|
|-
|1961
| 53
|Берлин
|
|-
|1962
| 54
|Женева
|
|-
|1963
| 55
|Будапешт
|
|-
|1964
| 56
|Гренобль
|
|-
|1965
| 57
|Мәскеу
|
|-
|1966
| 58
|Братислава
|
|-
|1967
| 59
|Любляна
|
|-
|1968
| 60
|Вестерос
|
|-
|1969
| 61
|Гармиш-Патенкирхен
|
|-
|1970
| 62
|Ленинград
|
|-
|1971
| 63
|Цюрих
|
|-
|1972
| 64
|Гётеборг
|
|-
|1973
| 65
|Кёльн
|
|-
|1974
| 66
|Загреб
|
|-
|1975
| 67
|Копенгаген
|
|-
|1976
| 68
|Женева
|
|-
|1977
| 70
|Хельсинки
|
|-
|1978
| 71
|Страсбург
|
|-
|1979
| 72
|Загреб
|
|-
|1980
| 73
|Гётеборг
|
|-
|1981
| 74
|Инсбрук
|
|-
|1982
| 75
|Лион
|
|-
|1983
| 76
|Дортмунд
|
|-
|1984
| 77
|Будапешт
|
|-
|1985
| 78
|Гётеборг
|
|-
|1986
| 79
|Копенгаген
|
|-
|1987
| 80
|Сараево
|
|-
|1988
| 81
|Прага
|
|-
|1989
| 82
|Бирмингем
|
|-
|1990
| 83
|Ленинград
|
|-
|1991
| 84
|София
|
|-
|1992
| 85
|Лозанна
|
|-
|1993
| 86
|Хельсинки
|
|-
|1994
| 87
|Копенгаген
|
|-
|1995
| 88
|София
|
|-
|1996
| 89
|Дортмунд
|
|-
|1997
| 90
|Париж
|
|-
|1998
| 91
|Милан
|
|-
|1999
| 92
|Прага
|
|-
|2000
| 93
|Вена
|
|-
|2001
| 94
|Братислава
|
|-
|2002
| 95
|Лозанна
|
|-
|2003
| 96
|Мальмё
|
|-
|2004
| 97
|Будапешт
|
|-
|2005
| 98
|Турин
|
|-
|2006
| 99
|Лион
|
|-
|2007
| 100
|Варшава
|
|-
|2008
| 101
|Загреб
|
|-
|2009
| 102
|Хельсинки
|
|-
|2010
| 103
|Таллин
|
|-
|2011
| 104
|Берн
|
|-
|2012
| 105
|Шеффилд
|
|-
|2013
| 106
|Загреб
|
|-
|2014
| 107
|Будапешт
|
|-
|2015
| 108
|Стокгольм
|
|-
|2016
| 109
|Братислава
|
|-
|2017
| 110
|Острава
|
|-
|2018
| 111
|Мәскеу
| 
|-
|2019
| 112
|Минск
|
|-
|2020
| 113
|Грац
|
|-
|2022
| 114
|Таллин
|
|-
|2023
| 115
|Эспоо
|
|-
|2024
| 116
|Каунас
|
|-
|2025
| 117
|Таллин
|
|}

## Жалпы медальдар саны

## Сыртқы сілтемелер

* International Skating Union 

Санат:Мәнерлеп сырғанаудан Еуропа чемпионаттары
Болат Ілиясұлы Ғабитов-Жансүгіров

**Болат Ілиясұлы Ғабитов-Жансүгіров** (16 қараша 1937, Алматы – 20 сәуір 2004, Алматы) — кеңестік қазақ кинематография қайраткері, Қазақ КСР телерадио жөніндегі мемлекеттік комитеттің бас редакторы, Қазақ КСР кинометографтар одағының бірінші хатшысы (1981-1984), Қазақ КСР кино жөніндегі мемлекеттік комитеттің бас редакторы (1984-1987), деректі фильмдердің режиссері.

## Өмірбаяны
1937 жылы туған. Қазақтың көрнекті қаламгері Ілияс Жансүгіровтың төртінші әйелі татар қызы Фатима Ғабитовадан туған ұлы. 1937 жылы әкесі Ілияс қуғындалғанда, анасы Фатима Ілиястың жақын досы Мұхтар Әуезовпен бас қосып, Мұхтар бала нәресте Болатты асырап алды. Орта жүздің Найман тайпасы, Матай руынан шыққан.

1958 жылы Қазақ мемлекеттік университетінің геология-география факультетін бітірген. Мұнда геолог-мұнайшы мамандығын алып шықты, бірақ мамандығы бойынша жұмыс істемей, сол жылы Қазақ КСР Жазушылар Одағының бағыттауы бойынша Мәскеудегі М.Горький атындағы әдебиет институтына түсті. 

1963 жылдан бастап Қазақ КСР телерадио жөніндегі мемлекеттік комитетінде жұмыс істеді. Мұнда корреспонденттен бас редакторға дейін көтерілді. 

1970 жылдан бастап КОКП мүшесі. 1974 жылы КСРО Кинематографистер одағына мүше болып қабылданды. Ал 1979 жылы КСРО кинематографиясының үздігі белгісімен марапатталды.

1981 жылы Қазақ КСР Кинематографистер одағының бірінші хатшысы болып сайланды.

1984-1987 жылдары Қазақ КСР кино жөніндегі мемлекеттік комитетінің бас редакторы.

Өмірінің соңғы жылдары Т.Жүргенов атындағы мемлекеттік театр және кино институтында жастардың тәжірибесін жеткізді.

## Шығармашылығы
"Мәскеудегі қазақ өнері апталығы" (1967), "Жеңіске дейін бес белес" (1971), "Сыр-Саун" (1972), "Жол" (1973), "Мәңгілік сыйлау" (1974), "Саған жүрек пен ән", "Нәзік және ерке көл" (екеуі де 1975), "Ленин гвардиясының рядовойы", "Құрманғазы", "Кеңес елінің балалары", "Бақ кімге қалады?" (барлығы 1976), "Шерани", "Жолдың есінде қаламыз" (екеуі де 1977), "Жарнама" (1979, Бүкілодақтық телевизиялық фестиваль сыйлығы) деректі фильмдерінің режиссері мен сценарисі. 

## Марапаттары
"Ерен еңбегі үшін" медалімен (1970), "КСРО кинематографиясының үздігі" белгісімен (1979), Эстония КСР Жоғарғы Кеңесінің "халықтар достығы ісіне қосқан зор үлесі үшін" грамотасымен (1980) марапатталған.

## Дереккөз

* Ғабитов, Болат Ілиясұлы / / Кино: энциклопедиялық сөздік / ч. ред.С. И. Юткевич. - М.: Кеңес энциклопедиясы, 1987.- 640 Б.

## Сілтеме

Санат:Қазақстан телевизиясы
Санат:КСРО кинематографтары одағы мүшелері
Санат:Қазақ ұлттық өнер академиясы оқытушылары
Санат:Горький атындағы Әдебиет институты түлектері
Санат:Әл-Фараби атындағы Қазақ ұлттық университеті түлектері
Санат:КОКП мүшелері
Санат:Лениннің туғанына 100 жыл медалінің иегерлері
Санат:Алматыда қайтыс болғандар
Санат:2004 жылы қайтыс болғандар
Санат:Алматыда туғандар
Санат:1937 жылы туғандар
Санат:16 қарашада туғандар
Санат:Фатима Ғабитованың жанұясы
Ақаев

**Ақаев**

* Асқар Ақайұлы '''Ақаев''' – Қырғыз Республикасының тұңғыш президенті. 
* Махфузбек Серікбайұлы '''Ақаев''' – Қазақ КСР Энергетика және электрификация министрінің орынбасары (1964-1983), энергетик, Алаш қайраткері Серікбай Ақаевтың ұлы.
* Абдулла Жұмағұлұлы '''Ақаев''' – қазақтан шыққан алғаш полковник шеніндегі әскери қайраткерлердің бірі, Алаш қайраткері Серікбай Ақаевтың інісі. 
* Хасен '''Ақаев''' – Алаш қозғалысының мүшесі, меценат, қоғам қайраткері. 
* Кәрім Ақайұлы '''Ақаев''' – заңгер.

__DISAMBIG__
Немиров

**Немиров** () — Украинаның Винница облысындағы қала.  Винница ауданының құрамына енеді. 2020 жылға дейін ол таратылған Немиров ауданының әкімшілік орталығы болды.
Халқы 11 829 (2015 ж.) адам.

## Географиялық орналасуы
Немирев теміржол вокзалынан 4 км жерде, көркем төбелі-бедерлі жерде орналасқан. Ауылды шағын өзен, тоғандар жүйесін құрайтын бірнеше бөгеттері бар Оңтүстік Бугтың бір саласы Устье (Замчик) ағып жатыр. Қала арқылы Винница-Могилев-Подольский-Кишинев тас жолы және Гайсин, Тульчин бағытындағы жолдар өтеді.

## Ең жақын қалалар және оларға дейінгі қашықтық
Немиров шағын қала. Ол өз елінде халық саны бойынша 229-шы орында (Украина), облыста 13-ші орында (Винница облысы). Әлемдегі барлық қалалар арасындағы орны: шамамен 23442 орын.
Ең жақын қалалар және оларға дейінгі қашықтық: Ильинцы (31 км), Тульчин (33 км), Липовец (33 км), Гнивань (38 км), Винница (39 км), Ладыжин (43 км), Гайсин (44 км), Жмеринка (53 км), Калиновка (58 км), Шаргород (60 км), Погребище (64 км), Монастырище (70 км), Тетиев (75 км), Казатин (83 км), Бершадь (83 км), Хмельник (91 км), Ямполь (91 км), Сороки (98 км,  Молдова), Кодыма (99 км), Сквира (103 км).

## Тарихы
Аңыз бойынша, бұл елді мекеннің орнында татар шапқыншылығы кезінде толығымен жойылған Миров қаласы болды. 14 ғасырдың аяғында жаңа қала Немиров пайда болды. Қала туралы алғашқы жазбаша ескертпе 1506 жылы болды.
1569 жылы Люблин одағынан кейін ол Поляк-Литва Одағының Братслав воеводалығының құрамына кірді.
1648 жылы 31 мамырда Хмельницкий көтерілісі кезінде казактар ​​шайқассыз поляк отрядының атын жамылып Немиревке кіріп, қаланы қиратты.
1672 жылдан 1699 жылға дейін Немиров Осман империясының Сармат княздігінің құрамында болды.
1793 жылы Поляк-Литва Достастығы екінші рет бөлінгеннен кейін Ресей империясының Подольск губерниясының Брацлав уезіндегі қалаға айналды.
1917 жылы қарашада мұнда Кеңес үкіметі орнады.
1923 жылы 7 наурызда Немиров ауданы құрылды, 1924 жылы Немиров қалалық типтегі елді мекен мәртебесін алды.
Ұлы Отан соғысы кезінде 1941 жылдың 22 шілдесінен 1944 жылдың 10 қаңтарына дейін Немировты неміс әскерлері басып алды.

## Өндіріс орындары
Қалада екі ликер зауыты мен Nemiroff спирт зауыты орналасқан.

## Көрікті жерлері
Немиров қаласында туған орыс ақыны Николай Некрасовқа осында ескерткіш орнатылған. 
Дегенмен, Немировтың визит картасы - сәнді Щербатов сарайы (19 ғасырдың аяғы). Қаланың барлық сәулет ескерткіштері 19-20 ғасырлардың үлгілері болып табылады, өйткені 1803 және 1811 жылдары Немиров өртте толығымен жойылды.

Қалада көрікті жерлерге Қасиетті Иосиф шіркеуі (1806), ескі диірмен (19 ғасыр), Қасиетті Троица шіркеуі (1881), бұрынғы ұлдар гимназиясының ғимараты және 85 га ландшафт саябағы (1885) жатады.

## Галерея

Сурет:Палац княгині М. Щербатової P1080911.jpg|Шербатовтар Сарайы
Сурет:Електростанція та млин DSCF3277.JPG|Ескі диірмен
Сурет:Спирт завод DSCN0233 02.jpg|Немиров спирт зауыты (2012)
Сурет:Немирів костел 2012.jpg|Әулие Иосиф Рим-католик шіркеуі
Комплекс Немирівської гімназії. Чоловічий корпус, Немирів вул. Луначарського,27.JPG|Немиров гимназия кешені


## Дереккөздер

Санат:Украина қалалары
Санат:Винница облысы қалалары
Бақия Шалымбеков

**Шалымбеков Бақия** (10 желтоқсан 1865, Қарқаралы, Семей облысы – ө.ж.б.) – қазақтың тұңғыш фельдшерлерінің бірі, публицист, губерниялық хатшы. Верный қаласының алғашқы фельдшері.

## Өмірбаяны
1865 жылы 10 желтоқсанда Қарқаралыда дүниеге келген. 1877-78 жылдары Қарқаралыдағы приход, училищесінде оқыған. Кейін омбы фельдшерлік мектебінің түлегі атанды.

1885 жылы генерал-губернатор Г.Н.Колпаковскийдің тікелей араласуымен 4 жігітпен бірге Жетісуға жіберіледі. Верный уездік дәрігері И.И.Соболевскийдің жанында фельдшер болған. 1891 жылы коллеж-тіркеуші лауазымына ие болып, 1893-95 жылдары Дала генерал-губернаторы кеңесінде, Верный уездік басқармасында аудармашы, хатшы қызметтерін атқарды. 1917 жылы ақпанда Черняев (Шымкент) қаласында титулярлы кеңесші шенінде болған.

Лентаға тағылатын Александров күміс медалімен марапатталды.

## Отбасы
[нобай|Гүлбахрам Бақияқызы Шалымбекова жары Мұхамеджан Тынышбайұлымен бірге. [Алматы|Верный қаласы. 1920 жыл. ]]
Қызы Гүлбахрам Шалымбекова Мұхамеджан Тынышбаевтың алғашқы жары болды. Екеуінің отбасында кеңестік белгілі Ескендір Тынышбаев дүниеге келді. 

Белгілі ұрпақтары: Ескендір Тынышбаев, Махфузбек Ақаев, Гуляфруз бен Деляфруз Қияқовалар. 

## Дереккөздер

Санат:Дәрігерлер
Санат:Верный ерлер гимназиясы түлектері
Санат:Верный ер балалар гимназиясы түлектері
Санат:Алматыда қайтыс болғандар
Санат:Қарқаралыда туғандар
Джиллиан Андерсон

**Джиллиан Ли Андерсон** () — америкалық актриса, жазушы, продюсер.

Ол әсіресе аномальды қылмыстарды тергейтін Дана Скалли есімді ФТБ агентінің рөлімен танымал болды (*[[Құпиялы құжаттар]]*). Сондай-ақ Ұлыбритания премьер-министрі Маргарет Тэтчердің рөлімен де белгілі (*[[Тәж (сериал)|Тәж]]*). Осы екі рөлді сомдағаны үшін Алтын глобус және Эмми сыйлықтарымен марапатталды.

Сонымен қатар ол театр актрисасы ретінде танымал. Нью-Йоркке көшкенде үздік жаңа талант номинациясында Theatre World Award сыйлығын иеленген болатын.

## Фильмография
### Фильмдер

### Телевидение

### Видео-ойындар

## Кітаптары
* 2014 — *The Earthend Saga* (Джефф Ровинмен бірге) ISBN 978-1-4767-7652-1.
* 2017 — *WE: A Manifesto for Women Everywhere* (Дж. Нэделмен бірге) ISBN 978-1-5011-2627-7.

## Дереккөздер
Қазіргі бессайыстан әлем чемпионаты

**[[Қазіргі бессайыс]]тан әлем чемпионаты**  — қазіргі бессайыстан халықаралық жарыс. Чемпионат әлемдік қазіргі бессайыс басқарушы ұйыммен Халықаралық қазіргі бессайыс кеңесімен (UIPM ) ұйымдастырылады.

## Чемпионаттар тізімі

## Жалпы медальдар саны

## Сыртқы сілтемелер

* Union Internationale de Pentathlon Moderne (UIPM)
* https://www.uipmworld.org/event/uipm-biathletriathle-world-championships
* https://uipm.gem-technology.com/uipm-portal/public/competitions/false
* https://www.uipmworld.org/past-events/biathle-triathle-past
* https://www.ecoaims.com/results/

Санат:Қазіргі бессайыстан әлем чемпионаттары
Элен Джонсон-Серлиф

**Элен Джонсон-Серлиф** — Либерияның 24-ші президенті.

Африка елдеріндегі президент атағын алған алғашқы әйел.

Саясаттағы танытқан мінезі үшін оны «темір леди» деп жиі атайды.

2011 жылы Тавакуль Карман мен Лейма Гбовимен бірге Бейбітшілік саласындағы Нобель сыйлығын иеленді.
thumb|left|220px|Нобель сыйлығын алу кезінде.

2012 жылы оған Индира Ганди атындағы сыйлық берілді.

Элен Джонсон-Серлифтің төрт ұлы мен алты немересі бар.

## Дереккөздер

## Сілтемелер
* Profile: Liberia's 'Iron Lady
* Ellen Johnson Sirleaf on Nobelprize.org
* Top 100 Women in Politics: Ellen Johnson-Sirleaf

Санат:Президент әйелдер
Санат:Нобель сыйлығын иеленген әйелдер
Санат:Бейбітшіліктен Нобель сыйлығының иегерлері